На основу члана 214а ст. 1. и 4. Закона о пловидби и лукама на унутрашњим водама („Службени гласник РС”, бр. 73/10, 121/12, 18/15, 96/15 - др. закон, 92/16, 104/16 - др. закон, 113/17 - др. закон, 41/18, 95/18 - др. закон, 37/19 - др. закон, 9/20 и 52/21) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

У Р Е Д Б У

О ИЗМЕНАМА УРЕДБЕ О УТВРЂИВАЊУ ЛУЧКОГ ПОДРУЧЈА

МЕЂУНАРОДНОГ ПУТНИЧКОГ ПРИСТАНИШТА У БЕОГРАДУ

Члан 1.

У Уредби о утврђивању лучког подручја међународног путничког пристаништа у Београду („Службени гласник РС”, бр. 59/24 и 59/25), у члану 2. после речи: „КО Нови Београд ” додају се речи: „и део катастарске парцеле број 4820/1 КО Сурчин”, а речи: „6 ha 78 a 99 m²” замењују се речима: „7 ha 55 a 60 m²”.

Члан 2.

Графички приказ лучког подручја међународног путничког пристаништа у Београду који је одштампан уз Уредбу о утврђивању лучког подручја међународног путничког пристаништа у Београду („Службени гласник РС”, бр. 59/24 и 59/25) и чини њен саставни део замењује се новим Графичким приказом лучког подручја међународног путничког пристаништа у Београду, који је одштампан уз ову уредбу и чини њен саставни део.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-11332/2025

У Београду, 24. октобра 2025. године

В Л А Д А

ПРЕДСЕДНИК

проф. др Ђуро Мацут,с.р.